als_Latn dik_Latn sag_Latn
Sot mbledhja e dy qeverive shqiptare në Tiranë, diskutohen 11 marrëveshje
Dy qeveritë shqiptare mblidhen sot në Tiranë dhe në axhendë është parashikuar diskutimi i 11 marrëveshjeve.
Në mbledhjen e dytë të përbashkët mes qeverisë së Shqipërisë dhe Kosovës pas asaj që u zhvillua në Prizren më 11 janar të vitit që shkoi do të diskutohet për bashkëpunim të “Ndërsjellë në Fushën e Sigurisë”.
2.Do të firmoset Memorandum mbi “Forcimin e Bashkëpunimit në Fushën e Kontrollit të Brendshëm”
3.Protokoll mbi “Shfrytëzimin e Përbashkët të Pajisjeve për Kontrollin e Kufirit”.
4. Protokoll “Për Ndjekjen e Menjëhershme Ndërkufitare”.
5. Memorandum i Mirëkuptimit “Për forcimin e bashkëpunimit ndërmjet Ministrive të Financave “.
6. Marrëveshje e Bashkëpunimit për “Organizimin e Përbashkët të Mësimit të Gjuhës Shqipe dhe të Kulturës Shqiptare në Diasporë dhe në Mërgatë”.
7. Marrëveshje e “Bashkëpunimit në Fushën e Arsimit të Lartë dhe Kërkimit Shkencor”.
8. Marrëveshje për “Bashkërendim Institucional për Përparimin dhe Zhvillimin Profesional të Mësimdhënësve në Arsimin Parauniversitar”.
9. Protokoll “Për Zbatimin e Marrëveshjes Kuadër Ndërmjet Këshillit të Ministrave të Republikës së Shqipërisë dhe Qeverisë së Republikës së Kosovës për Bashkëpunimin në Nxitjen dhe Lehtësimin e Tregtisë”.
10. Memorandum “Mbi bashkëpunimin në fushën e bujqësisë dhe zhvillimit rural”.
11. Memorandum Bashkëpunimi ndërmjet Ministrisë së Kulturës së Shqipërisë dhe Ministrisë së Kulturës ë Kosovës
Sipas axhendës së bërë publike nga qeveria shqiptare,në orën 10:40 zhvillohet pritja zyrtare për delegacionin e Qeverisë së Kosovës në Pallatin e Kongreseve.
Mbledhja e dy qeverive nis në orën 11:00, një orë më pas në orën 12:00 zhvillohet ceremonia solemne e nënshkrimit të marrëveshjeve mes dy qeverive.
Dhe në 12:20 do të zhvillohet konferenca e përbashkët pë shtyp e dy kryeministrave, Edi Rama dhe Isa Mustafa.
Kryeministri Edi Rama e ka cilësuar ditën e sotme të rëndësishme për hedhjen e të tjerë hapave përbashkues.
Ndërsa shefi i qeverisë kosovare Isa Mustafa tha dje se “dy shtetet shqiptare asnjëherë deri më tani nuk e kanë pasur situatën më të përshtatshme në shtëpi, por edhe atë rajonale e ndërkombëtare, që të krijojnë politika të përbashkëta në të gjitha fushat”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn